Seth Green
Setas Bendžaminas Grinas (angl. Seth Benjamin Green, tikrasis vardas – Seth Benjamin Gesshel-Green; g. 1974 m. vasario 8 d.) – JAV aktorius, įgarsintojas, komikas, televizijos prodiuseris ir režisierius, scenaristas. Grinas yra kabelinės televizijos kanalu Adult Swim rodomo animacinio serialo „Robot Chicken“ vienas iš kūrėjų ir įgarsintojų. Jis režisavo tokias serialo specialias serijas kaip „Robot Chicken: Star Wars“ ir „DC Comics Special“, už kurias pelnė Annie apdovanojimus, bei daugelį kitų. Grinas vaidino tokiuose kino filmuose kaip „Itališkas apiplėšimas“, „Vakarėlių monstras“ ir „Ostino Pauerso“ trilogija. Taip pat žinomas dėl vaidmens televizijos seriale „Bafi, vampyrų žudikė“. Įgarsino animacinio serialo „Šeimos bičas“ veikėja Krisą Grifiną bei kompiuterinio žaidimo „Mass Effect“ veikėją Džefą „Džokerį“ Monro.